**Când în urma mea, se va închide poarta,**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când în urma mea, se va închide poarta,

...

Când în urma mea, se va închide poarta,

Și vei auzi cum clănțăne zăvorul,

Ce vei spune-atunci? Că asta este soarta,

Decât să-ți duc grija, mai bine îți duc dorul?!

...

Și vei simți atunci, o mare ușurare?

Cum de pe inimă, o piatră ți s-a luat?

Eu, voi dispărea, dat tu, ce-ai câștigat?

Ai scăpat de mine, ca dintr-o închisoare?

...

Ești liberă de-acum, n-ai nicio datorie,

Nici față de mine, nici de-altcineva,

Poți să faci ce vrei de-acum cu viața ta,

Zboară-n lumea largă, simte că ești vie!

...

Ne știam de mult, de când eram copii,

Dar am crescut apoi și ne-am schimbat,

Eu mi te-aminteam. tu doar m-ai uitat,

Iar de-acum e gata, nu mă vei mai ști!

...

Iar eu care credeam că va dura mai mult,

Că povestea noastră nu va avea sfârșit,

Uite că-acest capitol a fost mult prea scurt,

De parcă niciodată nu ne-am întâlnit!

...

Eu voi pleca acolo unde mă-mpinge soarta

Și, nu voi mai fi să-ți fiu ca o povară,

Fii veselă că viața n-o să te mai doară

Când în urma mea, se va închide poarta!